lv lv lv en lv lv sl lv lv lv lv lv lv lv en lv lv lv lv lv eo lv lv lv lv lv lv lv lv lv lv lv lv lv lv lv sv en lv nl lv en en lv lv lv lv lv lv lv lv lv lv lv lv lv lv lv nb lv lv
Projekta „Pa dzīvi ar mūziku un teātri” iepriekšējās plānošanas vizīte Aglonā | Aglonas pagasta pārvalde
Preiļu Novada Aglonas pagasta portāls – jaunumi, ziņas, aktualitātes…
2018. gada 3. maijā Aglonā notika projekta „Pa dzīvi ar mūziku un teātri” („To live with music and theater”) iepriekšējās plānošanas vizīte. Vizītes laikā dalībnieki no četrām valstīm tikās, lai pārrunātu 2018. gada jūnija aktivitāšu nedēļu un veiktu labojumus, pārrunātu drošības jautājumus.
Vizītes laikā viesojāmies arī pie Aglonas novada domes priekšsēdētājas Ingūnas Barkevičas. Tikšanās laikā pārrunājām sadarbības iespējas, jo projekta laikā ir plānots izveidot starptautisku izrādi “Valsts un tās varoņi”. Izrāde taps par godu Igaunijas, Latvijas, Lietuvas un Polijas 100 gadu svinībām, kura tiks demonstrēta Aglonas Kultūras centrā 2018. gada 10. jūnijā pulksten 19.00.
Tāpat būsim priecīgi Aglonas novada iedzīvotājus redzēt un aicināt piedalīties 2018. gada 12. jūnijā sporta spēlēs “Saliedēsim paaudzes un tautas 2018”, kas notiks viesu namā “Aglonas Alpi”. Visi interesenti tiek laipni aicināti piedalīties.
2017. gada 8. decembrī Jaunatnes starptautisko programmu aģentūra apstiprināja Biedrības “Bērnu un Jauniešu centrs “Dari Vari”” jauniešu apmaiņas projekta iesniegumu  “Pa dzīvi ar mūziku un teātri” (“To live with music and theater”), projekta No.2017-3-LV02-KA105-001847, kas tika iesniegts programmas „Erasmus+” ietvaros.
Projekta galvenā tēma ir veicināt  jauniešu līdzdalību sabiedriskajā un politiskajā dzīvē, komunikācija, ikdienas dzīves dažādošana, kā arī savu zināšanu pilnveidošana, valodas pilnveidošana un citu valstu kultūras izzināšana dažādās Eiropas valstīs. Mūsu Biedrībai šis ir ceturtais projekts, kas šoreiz tiks īstenots Aglonas novadā, viesu namā “Aglonas Alpi”.
Projektā piedalīsies 8 līderi un 32 jaunieši vecumā no 13-18 gadiem. Kopā no katras valsts projektā piedalīsies pa 10 dalībniekiem. Jaunieši ieradīsies no Latvijas, Lietuvas, Igaunijas un no Polijas. Projekta norises laiks – no 04.06.2018 – 13.06.2018, kopā 10 dienas.
Aktivizēt jauniešus, kuriem ir mazāk iespēju parādīt savas prasmes un talantu, caur to veicinot citu jauniešu vēlmi veidot vietēja līmeņa teātra, mūzikas grupas, vēlmi radīt kopīgu neformālo vidi, iepazīt citu valstu kultūru, kā arī svešvalodu prasmju uzlabošana, dalīšanās savā pieredzē par neformālo izglītību, citu jauniešu pieredzes izzināšana un kopīgu ideju ģenerēšana.
Radināt jauniešus uzņemties iniciatīvu, aizstāvēt savas intereses un nestāvēt malā, vērojot ko dara citi, bet rīkoties pašiem.
Radīt jauniešiem iespēju komunicēt ar citu valstu jauniešiem reālajā dzīvē, ne tikai sociālajos tīklos, dalīties savās zināšanās un mācīties vienam no otra.
Atrast vienādo un atšķirīgo, darot vienu un to pašu, un atrast vēl kādu citu alternatīvu šī mērķa sasniegšanai.
Būt radošiem un nebaidīties izteikt savu viedokli un idejas.
Veidot kopīgu teātra izrādi, izmantojot savas idejas.
Uzaicināt vietējos iedzīvotājus uz teātra izrādes prezentāciju, iesaistīt vietējos iedzīvotājus sporta dienas aktivitātēs, radīt vidi neformālās izglītības metožu radīšanas iespējām.
Izzināt katru valsti prezentāciju laikā.
Projekta apmaiņas laikā dalībnieki veidos prezentācijas par savas valsts kultūru, tradīcijām, tādējādi papildinot prasmi uzstāties un sevi prezentēt. Sevišķi šīs prasmes un kultūras iepazīšana būs nacionālajās prezentācijās, kur katras valsts dalībniekiem būs iespēja vairāk dalīties ar informāciju par savu valsti un rosināt to iepazīt vēl vairāk.
Tiks izmantotas neformālās izglītības metodes jauniešu saliedēšanā (grupu darbs, “Ledus laušana”, kontaktēšanās caur spēlēm un mūziku) un grupu sadalījumā. Svarīgi būs, lai jaunieši labāk iepazīst viens otru, kā arī lai projektā iesaistītie jaunieši atraisītos no savas ikdienas, būtu atbrīvojušies no kautrīguma, no bailēm publiski uzstāties, spētu rast vēlēšanos kaut ko mainīt savā dzīvē, un arī caur iegūto informāciju spētu dalīties ar citiem jauniešiem. Tāpat, lai jaunieši caur šo projektu mācītos valodu un nekautrētos runāt nepareizā angļu valodā, jo projekta sarunvaloda būs angļu valoda. Projekta laikā jauniešiem būs jāiemācās pieņemt citas valsts kultūru, uzvedību un savstarpēju attieksmi.
Rezultāts būs jauniešu vēlēšanās veidot dažādus projektus vietējā sabiedrībā, kopā ar citu valstu partneriem, veidot savu ikdienas vidi un “rauties ārā” no negatīvisma, ko viņi dažkārt redz savā ikdienā. Lai mums visiem viss izdodas!
Šis projekts tiek finansēts ar Eiropas Komisijas atbalstu.
Projekts „Pa dzīvi ar mūziku un teātri” („To live with music and theater)” tiek finansēts ar Eiropas Komisijas “Erasmus+ „Jaunatne darbībā”, kuru Latvijā administrē Jaunatnes starptautisko programmu aģentūra, atbalstu. Šī publikācija atspoguļo vienīgi autora uzskatus, un Komisijai nevar uzlikt atbildību par tajā ietvertās informācijas jebkuru iespējamo izlietojumu.
Informāciju iesniedza:  Edgars Muktupāvels, BJC „Dari Vari” Valdes priekšsēdētājs
Saskaņā ar ART tīmekļa vietne aglona.lv no 2022. gada 1. janvāra netiks uzturēta!
Ziemassvētku un Jaunā gadabrīvdienās gaidāmas izmaiņas vairāk nekā 400 reģionālo autobusu maršrutu
Vakcinācijas pret Covid-19 autobuss 21. decembrī būs Preiļu novada pagastos
“Stāsts, kas gribēja kļūt par tavu grāmatu”: “Liels un mazs” aicina iepazīties ar 2021. gadā izdotajām bērnu grāmatām video lasījumos
Nolietotu elektropreču bezmaksas utilizācija
© 2022 Aglonas pagasta pārvalde
Sīkdatņu politika Aglonas novada domes mājas lapā Mēs lietojam sīkdatnes (cookies-angļu.val.), lai nodrošinātu Jums labāku lietošanas pieredzi mūsu mājas lapā. Šīs sīkdatnes mēs izmantojam tikai statistikas vākšanas nolūkos, izmantojot Google Analytics; tās tiek glabātas 1 mēnesi.OkPrivātuma paziņojums